jkorsvik/nowiki_second_scrape_merged huggingface dataset:
Janusz Krężelok

Janusz Krężelok (født 18. desember 1974 i Istebna) er en polsk langrennsløper.
Han debuterte i verdenscupen i langrenn 29. november 1995, og han har en verdenscupseier i sprint fristil fra Trondheim i 2004.
Krężelok deltok i Vinter-OL 1998, 2002, 2006 og 2010.


== Verdenscupseire ==


== Referanser ==


== Eksterne lenker ==
(en) Janusz Krężelok – Olympedia 
(en) Janusz Krężelok – Sports-Reference (OL-resultater – arkivert) 
(pl) Janusz Krężelok – Polens olympiske komité 
(en) Janusz Krężelok – FIS (langrenn)
Laemobothriidae

Laemobothriidae er en gruppe av hudparasitter som lever på fugler. Den tilhører de lus som har bitende munndeler og får næring ved å gnage (spise av) fjær, ((hud)) og hudsekret.  


== Utseende ==
Relativt store lus, denne familien omfatter de største kjente lusene, hunnene av enkelte arter kan bli opptil 11 millimeter lange. Hodet har i den bakre delen et felt med kraftig skulptur, med tapp-formede utvekster. Labialpalper (munnfølere) finnes. Kroppen har seks par åndehull (spirakler). På thorax er mesonotum og metanotum (ryggplatene på det andre og tredje segmentet) sammenvokst. Undersiden av baklåret og noen av bakkroppsleddene har felter med fine hår (microtrichia).


== Liv og utvikling ==
Laemobothriidae lever på fugler og er funnet på fugler fra seks ulike ordener. Slekten Laemobothrion lever hovedsakelig på rovfugler, mens Eulaemobothrion er funnet på tranefugler og storkefugler. Orntihopeplechthos er bare kjent fra den enestående fuglen hoatzin. Noen av artene er også funnet på kakaduer i Australia.


== Utbredelse ==
De fleste artene ser ut til å finnes i Amerika, men familien er også representert med fire arter i Australia og fem i Europa. Siden vertene til disse artene er til dels svært mobile er det sannsynlig at de har meget vide utbredelser.


== Systematisk inndeling / Europeiske arter ==
Alle artene blir ofte regnet til én slekt, Laemobothrion.

Insekter (Ectognatha)
Vingede insekter (Pterygota)
Lus (Psocodea)
Pels- og fjærlus (Phthiraptera)
gruppe Amblycera
familie Laemobothriidae Mjöberg, 1910 – 20 arter
slekten Eulaemobothrion Ewing, 1929 – 15 arter. I Europa:
Eulaemobothrion atrum (Nitzsch, 1818) – på sothøne og slektninger
Eulaemobothrion chloropodis (Schrank, 1803) – på sivhøne og slektninger
slekten Laemobothrion Nitzsch, 1818 – 4 arter. I Europa:
Laemobothrion maximum (Scopoli, 1763) – på mange ulike rovfugler, blant andre musvåk, dvergfalk, sivhauk og svartglente
Laemobothrion tinnunculi (Linnaeus, 1758) – på blant andre tårnfalk og dvergfalk
Laemobothrion vulturis (Fabricius, 1775) – på gribber og ørner
slekten Ornithopeplechthos Eichler, 1941 – bare én art, på hoatzin, ofte regnet til Eulaemobothrion.


== Kilder ==
Laemobothriidae på Tree of life
Australian Faunal Directory – Laemobothriidae


== Eksterne lenker ==
(en) Laemobothriidae i Global Biodiversity Information Facility 
(no) Laemobothriidae hos Artsdatabanken 
(sv) Laemobothriidae hos Dyntaxa 
(en) Laemobothriidae hos Fauna Europaea 
(en) Laemobothriidae hos ITIS 
(en) Laemobothriidae hos NCBI 
Laemobothriidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life – Lus (engelskspråklig)
Mactätus

Mactätus er et norsk black metal-band fra Skien.


== Medlemmer ==
Hate Rodvitnesson – vokalist
Gaut – gitar
Ty – gitar
Mefistofeles – bass
Mjolne – trommer
Forn – keyboards


== Diskografi ==
1997: Blot (Embassy Productions)
1999: Provenance of Cruelty (Napalm Records)
2000: The Complex Bewitchment (Napalm Records)
2002: Suicide (Napalm Records)
Harriet T. Zurndorfer

Harriet Thelma Zurndorfer (født 1946 i Maryland i USA) er en amerikansk sinolog.
Hun har sin doktorgrad fra Berkeley i California.


== Verker i utvalg ==
(Red., med Leonard Blussé:) Conflict and Accommodation in Early Modern East Asia. Essays in Honour of Erik Zürcher, Leiden (Brill) 1993, ISBN 90-04-09775-9, (Sinica Leidensia, vol. 29).
China Bibliography: A Research Guide to Reference Works About China Past and Present, New York, 1995
Change and Continuity in Chinese Local History: The Development of Hui-Chou Prefecture, 800 to 1800, Sinica Leidensia, No 20
Chinese Women in the Imperial Past: New Perspectives (red.), Sinica Leidensia, vol. 44. Leiden, New York og Köln: E. J. Brill, 1999. ISBN 90-04-11065-8.
(Red., med Paul S. Ropp og Paola Zamperini:) Passionate Women: Female Suicide in Late Imperial China, Brill Academic Publishers, 2002, ISBN 9004120181
(Red. med Grace S. Fong og Nanxiu Qian:) Beyond Tradition and Modernity: Gender, Genre, and Cosmopolitnism in Late Qing China, Brill Academic Publishers, 2004, ISBN 9004138943
«Not Bound to China: Étienne Balazs, Fernand Braudel and the Politics of the Study of Chinese History in Post-War France», i Past & Present 185, 2004


== Referanser ==
Džungľa

Džungľa (direkte oversatt «jungel») er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Bydelen ble bygget i 1961 men ble først i 1990 offisielt en av Košices bydeler. Navnet er avledet fra en spøk fra den første distriktsledelsen som sa at de skulle ha ledelsen for det «ville området».


== Eksterne lenker ==
(en) Džungľa – kategori av bilder, video eller lyd på Commons 
Džungľa, Cassovia
Kavečany

Kavečany er en av den slovakiske byen Košices bydeler. Frem til 1976 var den en egen kommune. Den befinner seg ca. 7 km nord for byens sentrum og er en del av distriktet (slovakisk Okres) Košice I.
De eldste skriftlige kildene stammer fra 1423, og omtaler området som Kalachyan eller Kalaczan.
I Kavečany ligger Košice Zoo som er 2,92 km² og huser ca. 830 dyr. Videre har den et skisenter og en bobsleighbane.


== Eksterne lenker ==
(sk) Offisielt nettsted 
(en) Kavečany – kategori av bilder, video eller lyd på Commons
Košice-Sever

Košice-Sever (Košice-Nord) er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Bydelen er delt inn i tre kadasterområder (slovakisk: katastrálne územie); Čermeľ (areal: 26,71 km²), Kamenné (areal: 19,49 km²) og Severné Mesto (Nordbyen, areal: 8,46 km²).


== Eksterne lenker ==
(sk) Offisielt nettsted 
(en) Sever (Košice) – kategori av bilder, video eller lyd på Commons
Sídlisko Ťahanovce

Sídlisko Ťahanovce er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Bydelens grunnsten ble lagt i mai 1985, og den hadde i 2004 nesten 24000 innbyggere. Det er Košices yngste bydel, og den ble oppført med tanke på unge familier. Sídlisko Ťahanovce er tett knyttet til Ťahanovce, som siden 1969 er en annen bydel i Košice. 

		
		


== Eksterne lenker ==
(sk) Offisielt nettsted 
(en) Sídlisko Ťahanovce – kategori av bilder, video eller lyd på Commons
Staré Mesto (Košice)

Staré Mesto, gamlebyen i Košice, er en av den slovakiske byens bydeler. Den er en del av distriktet (slovakisk Okres) Košice I.
Bydelen er delt inn i tre kadasterområder (slovakisk: katastrálne územie); Huštáky (areal: 0,71 km²), Letná (areal: 0,69 km²) og Stredné Mesto (areal: 2,94 km²). 


== Eksterne lenker ==
(sk) Offisielt nettsted 
(en) Old Town, Košice – kategori av bilder, video eller lyd på Commons
Ťahanovce

Ťahanovce [uttale: 'tyahanoutse] (ungarsk Hernádtihany – frem til 1902 Tihany), er en av den slovakiske byen Košices bydeler. Den befinner seg nord for byens sentrum og er en del av distriktet (slovakisk Okres) Košice I.
Ťahanovce nevnes for første gang i en skriftlig kilde i 1263. Frem til den ble slått sammen med Košice i 1969 var bydelen en uavhengig landsby. Ťahanovce har ca. 2000 (hovedsakelig eldre) innbyggere og er nært knyttet sammen med bydelen Sídlisko Ťahanovce.


== Noen av landsbyens tidligere navn ==
1263 – Latin: predium Tehan (avledet av en persons navn)
1293 – possesio Thehan
1355 – villa Techan
1399 – Thehaan
1773 – slovakisk: Czahanowcze
1786 – slovakisk: Czahanowecz; ungarsk: Téhány
1808 – slovakisk: Tahanowce; ungarsk: Tehány
1863, 1892 – ungarsk: Tihany
1873 – ungarsk: Tihány
1888 – ungarsk: Abaújtihány
1907, 1938 – ungarsk: Hernádtihany
1920, 1945 – slovakisk: Ťahanovce
		


== Eksterne lenker ==
Offisielt nettsted 
(en) Ťahanovce – kategori av bilder, video eller lyd på Commons
Rába

Rába (ungarsk) eller Raab (tysk) er en 250 kilometer lang sideelv til Donau som renner igjennom sørøstlige deler av Østerrike og vestlige deler av Ungarn. Den har sin kilde i Sentral-Alpene, noen kilometer øst for Bruck an der Mur. Elven renner i gjennom delstatene Steiermark og Burgenland i Østerrike samt gjennom Vas og Győr-Moson-Sopron i Ungarn. Rába renner inn i en sidearm til Donau (Mosoni-Duna) ved byen Győr i den nordvestlige delen av Ungarn. 
Andre tettsteder og byer langs Rába er blant andre Gleisdorf, Feldbach (i Østerrike), og Szentgotthárd og Körmend (i Ungarn). De 5-6000 slovenerne som bor i de nordligste områdene av Ungarn blir kalt Raba-slovenere siden de har bosatt seg nære elven. De fleste av disse bor i Szentgotthárd (Monošter på slovensk) og i tettsteder sør for byen. 


== Eksterne lenker ==
(en) Rába – kategori av bilder, video eller lyd på Commons
Hron

Hron (tysk: Gran, ungarsk: Garam, latin: Granus) er en 271 kilometer lang sideelv til Donau og den nest lengste elven i Slovakia. Elven har sin kilde i Lave Tatra, like nedenfor fjellet Kráľova hoľa, og renner gjennom sentrale deler av Slovakia før den munner ut i Donau i nærheten av Štúrovo og Esztergom. Av større byer langs elven finner man Brezno, Banská Bystrica, Sliač, Zvolen, Žiar nad Hronom, Žarnovica, Nová Baňa, Tlmače, Levice, Želiezovce og Štúrovo. Nedlasgsfeltet til elven dekker for øvrig om lag 11% av hele Slovakia.


== Historie ==
Navnet på elven ble første nevnt i år 170 e.Kr., da den romerske keiseren Marcus Aurelius skrev Meditasjoner ved Hron (latin Granova). Det første navnet som dukket opp i middelalderen var Gron (1075). Fra 1600-tallet og frem til 1930-tallet ble elven benyttet til tømmerfløting.


== Referanser ==


== Eksterne lenker ==
(en) Hron – kategori av bilder, video eller lyd på Commons
Fulham FC

Fulham Football Club er en engelsk fotballklubb som spiller i Premier league i 2020/21. Klubben ble stiftet i 1879, og ble valgt inn i The Football League i 1907. «Cottagers», som er kallenavnet til Fulham, spiller hjemmekampene sine på Craven Cottage i Fulham. Fulham er et sted i bydelen Hammersmith og Fulham som ligger i det vestlige London.


== Historie ==


=== Nyere historie ===
Micky Adams fikk managerjobben midt på 1990-tallet, og i løpet av to sesonger hadde han løftet Fulham fra tredje til andre divisjon. Millionæren Mohammed Al-Fayed kjøpte klubben denne sommeren. Han leide inn managerduoen Ray Wilkins og Kevin Keegan, og lovet at klubben skulle spille i Premier League i løpet av fem år.
Etter uenigheter omkring laguttaket forlot Wilkins klubben, etter at de nesten hadde greid opprykk til første divisjon. Neste divisjon ledet Keegan laget til opprykk på en suveren måte, laget tok hele 110 poeng av 138 mulige. Keegan sluttet deretter for å bli manager for Englands landslag, og veteranspilleren Paul Bracewell overtok ledelsen i Fulham.
Fulhams første sesong i 1. divisjon endte med en niendeplass. Bracewell fikk sparken tidlig i sesongen, og flere midlertidige managere var innom klubben i løpet av sesongen.
Jean Tigana ble så ny manager, og etter å ha kjøpt inn flere unge stjerner, blant andre Louis Saha, ledet han Fulham til klubbens tredje opprykk på fem sesonger, igjen på en overbevisende måte. I løpet av sesongen ble klubbens kaptein og nå manager, Chris Coleman, innblandet i et trafikkuhell, som førte til at fotballkarrieren tok slutt.
Coleman ble utpekt som ny manager ved starten av 2003/2004-sesongen. Han hadde hatt midlertidig lederansvar i noen måneder allerede, etter at Tigana fikk sparken etter to og et halvt år i Premier League med middelmådige resultater.
Fulham spiller nå sine hjemmekamper på Craven Cottage, men benyttet banen til Queens Park Rangers, Loftus Road, i sesongene 2002/2003 og 2003/2004.


== Meritter ==

Vinner av 1. divisjon (gamle 2. divisjon): 2000/01.
Vinner av 2. divisjon: 1948/49.
Vinner av 2. divisjon (gamle 3. divisjon): 1998/99.
Vinner av 3 divisjon (sør): 1931/32.
Finalist i FA-cupen: 1975.
Finalist i Europaligaen: 2010.


== Engelske landslagsspillere ==
Fra 1879 til 2005 har Fulham hatt 10 engelske landslagsspillere. Til sammen har disse spilt 107 kamper, og scoret 18 mål. I 106 av kampene har spilleren fra Fulham vært med fra start, og i 22 kamper har det engelske landslaget hatt en kaptein som representerte Fulham på klubbnivå.


== Fulhams managere ==


== Spillerstall ==
Oppdatert 3. februar 2023.


=== Utlånte spillere ===


== Referanser ==


== Eksterne lenker ==
(en) Offisielt nettsted 
(en) Fulham FC – kategori av bilder, video eller lyd på Commons 
Fra BBC (British Broadcasting Corporation)
Fulham USA, hjemmeside for amerikanske fans
FSSC Norge, hjemmeside for norske fans
Bezirk Cottbus

Bezirk Cottbus var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Cottbus.


== Administrativ inndeling ==
Bezirk Leipzig var inndelt i en bykrets og 14 landkretser:


== Regjeringssjefer og Partiledere ==


=== Leder av distriktets råd ===
1952–1959 Werner Manneberg (1923–2000)
1959–1962 Heinz Krüger (* 1919)
1962      Rudolf Müller (kommissær) (* 1911)
1962–1971 Hans Schmidt (* 1915)
1971–1989 Irma Uschkamp (* 1929)
1989–1990 Peter Siegesmund (* 1940)
1990      Karl-Heinz Kretschmer (Regjeringsfullmektig) (* 1948)


=== Førstesekretær i distriktets avdeling av SED ===
1952–1953 Franz Bruk (1923–1996)
1953–1969 Albert Stief (1920–1998)
1969–1989 Werner Walde (1926–2010)
1989–1990 Wolfgang Thiel (* 1948)


== Referanser ==
Marit Lyckander

Marit Irene Lyckander (født 14. august 1954 i Oslo) er en norsk billedhugger.


== Bakgrunn ==
Lyckander er utdannet ved Statens håndverks- og kunstindustriskole (1973 – 1977) og Statens kunstakademi (1977 – 1982) i Oslo. 
I 1983 videreutdannet hun seg i Pietrasanta (nær marmorsteinbruddet i Carrara) i Italia. Lyckander hadde sin første separatutstilling i Galleri Tanum i Oslo 1984.


== Utvalgte verker ==
Vannspeil II og Døpefont (1999), Skjold kirke i Bergen
Helt i IV (2000), Skulpturenfeld Oggelshausen i Oggelshausen (Tyskland)
Helt i III (2001), Hamar Rådhus på Hamar
Helt i V (2001), Statoilbygget i København
Være i og gjennom (2002), Vinderen bo og servicesenter i Oslo
Gjennom IX (2006), Risenga svømmehall, Asker
Vannsten VI (2008), Urtehagen in Oslo
Kilden, Gjennom XI og Helt i IX (2009), Rådhusplassen i Ski


== Referanser ==


== Eksterne lenker ==
Marit Lyckanders hjemmeside
Phil Jones (klimatolog)

Philip D. Jones (født 1952) er en klimatolog ved University of East Anglia. 


== Bakgrunn ==
Jones har en BA i "Environmental Sciences" fra University of Lancaster, og en MSc og PhD fra University of Newcastle upon Tyne. Hans doktorgradsarbeid hadde tittelen «A spatially distributed catchment model for flood forecasting and river regulation with particular reference to the River Tyne».
Han er mest kjent for å vedlikeholde tidsserien med instrumentale temperaturopptegnelser («instrumental temperature record»);


== Referanser ==


== Eksterne lenker ==
Hjemmeside
Kalle Lassila

Kalle Lassila (født 23. januar 1985) er en finsk langrennsløper.
Han debuterte i verdenscupen i langrenn 5. mars 2005, og hans beste individuelle verdenscup-plassering er en 4.-plass i klassisk sprint fra 2008.
Lassila representerte Finland under Vinter-OL 2010.


=== Sammenlagtresultater i verdenscupen i langrenn ===


== Referanser ==


== Eksterne lenker ==
Offisielt nettsted 
(en) Kalle Lassila – Olympedia 
(en) Kalle Lassila – Sports-Reference (OL-resultater – arkivert) 
(en) Kalle Lassila – FIS (langrenn)
Jiří Magál

Jiří Magál (født 11. april 1977 i Chrudim) er en tsjekkisk langrennsløper.


== Karriere ==
Magál debuterte i verdenscupen i langrenn 16. desember 1997, og hans beste individuelle verdenscup-plassering er en 5.-plass i 15 km fri teknikk fra 2005. Han deltok i Vinter-OL 1998, 2002, 2006 og 2010. Under OL 2010 i Vancouver gikk han på det tsjekkiske laget som ble nummer tre på 4 x 10 km stafett.


== Referanser ==


== Eksterne lenker ==
(en) Jiří Magál – Olympics.com 
(en) Jiří Magál – Olympic.org 
(en) Jiří Magál – Olympedia 
(en) Jiří Magál – Sports-Reference (OL-resultater – arkivert) 
(cz) Jiří Magál – Tsjekkias olympiske komité 
(en) Jiří Magál – FIS (alpint) 
(en) Jiří Magál – FIS (langrenn)
Christian A. Monsen

Christian August Monsen (født 27. oktober 1907 i Tønsberg, død 31. desember 1995 samme sted) var en norsk offiser i Sjøforsvaret og forretningsmann. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.


== Bakgrunn ==
Monsen vokste opp i en rederfamilie i Tønsberg. I 1925 begynte han på Sjøkrigsskolen, og ble i 1928 ble han vernepliktig offiser. Han gikk inn i forsikringsbransjen, der han fra 1932 var sekretær i A/S Norske Assuranceunion og fra 1938 avdelingssjef. I årene 1937 til 1938 studerte han reassuranse i firmaer i Frankrike.


== Andre verdenskrig ==
Monsen ble i 1939 innkalt til tjeneste i Sjøforsvaret og ble satt inn i nøytralitetsvernet. Da den tyske invasjonen kom 9. april 1940, var Monsen skipssjef på mineleggeren «Nor».Under krigen var han sjef for en eskortegruppe i Canada og deltok i eskortetjeneste for atlanterhavskonvoier. Monsen var skipssjef på korvetten «Potentilla» og gruppesjef for tre andre norske korvetter. I eskortetjeneste ledet Monsen sine skip i kamp mot tyske ubåter og senket flere av dem. Monsen var også skipssjef på jageren «Lincoln» og var sjef for 54. MTB-flotilje. Han var også stasjonert på Shetland, der han hadde ledende stillinger i marinens avdeling. Han var både stabssjef, sjef for operasjonsavdelingen og sjef for marinens shetlandsavdeling.


== Etter krigen ==
Etter krigen tjenestegjorde Monsen blant annet i Sjøforsvarets overkommando og som sjef for Sjøforsvarets Skipstilsyn. Monsen var sjef på Kongeskipet «Norge» fra 1947 til 1948, da han ble sjef på jageren KNM «Bergen» og senere også på KNM «Trondheim».Monsen søkte i 1949 avskjed fra Sjøforsvaret. Han hadde da kommandørkapteins grad. I det sivile arbeidet han blant annet i Anders Jahres rederi. Monsen var fra 1955 rederisjef og senere direktør i selskapet til 1976. han var deretter direktør i Aall & Co. Norge.


== Utmerkelser ==

I november 1942 ble kapteinløytnant Monsen tildelt Krigskorset med sverd for «på en særdeles fremragende måte» for å ha ført «Potentilla» og tre andre norske korvetter i kamp mot tyske ubåter i Atlanterhavet i august 1942. Han ble også dekorert med St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble Monsen hedret med Distinguished Service Cross, 1939–1945 Star og Atlantic Star. Han ble også utnevnt til Order of the British Empire og var kommandør av Dannebrogordenen.


== Referanser ==
Sergej Novikov (langrennsløper)

Sergej Vladimirovitsj Novikov (russ. Сергей Владимирович Новиков, født 28. august 1980 i Dolinsk) er en russisk langrennsløper.
Han debuterte i verdenscupen i langrenn 9. januar 2000, og hans beste individuelle verdenscup-plassering er en 3.-plass i 15 km fri teknikk fra 2006.
Novikov deltok i Vinter-OL 2002 og 2006, og representere også Russland under Vinter-OL 2010. Hans beste individuelle olympiske resultat er en 8.-plass fra 15 km i 2006. Både i 2002 og 2006 var han på det russiske stafettlaget, og begge ganger endte det med 6.-plass.
Han har ett gull i russiske mesterskap, det tok han på 15 km klassisk i 2008 da han vant foran Nikolaj Pankratov.


== Referanser ==


== Eksterne lenker ==
(en) Sergej Novikov – Olympedia 
(en) Sergej Novikov – Sports-Reference (OL-resultater – arkivert) 
(en) Sergej Novikov – FIS (langrenn)
Jesper Modin

Jesper Modin (født 4. juni 1988 i Sundsvall) er en svensk tidligere langrennsløper.
Som junior vant han til sammen seks SM-gull, og han ble juniorverdensmester i stafett (4x5 km) i 2007 i Italia. Individuelt kom han på fjerdeplass i sprint. Året etter fikk han sølv i sprinten under junior-VM 2008. På 10 km kom han på 6.-plass. 
Han debuterte i verdenscupen i langrenn 21. mars 2007, og hans beste individuelle verdenscup-plassering er en 3.-plass i klassisk sprint fra 2009.
Modin ble tatt ut til å representere Sverige under Vinter-OL 2010, der han fikk 18.-plass på sprinten.
Modin vant SM-gull i sprint 5. februar 2011 under «SM-veckan 2011» i Sundsvall. Senere i februar deltok han i Ski-VM 2011 i Oslo, og tok der 5.-plass på sprinten. Marcus Hellner vant denne øvelsen.
Modin meldte i april 2016 at han gir seg som langrennsløper på toppnivå.


=== Sammenlagtresultater i verdenscupen i langrenn ===


== Referanser ==


== Eksterne lenker ==
Offisielt nettsted 
(en) Jesper Modin – kategori av bilder, video eller lyd på Commons 
(en) Jesper Modin – Olympedia 
(en) Jesper Modin – Sports-Reference (OL-resultater – arkivert) 
(sv) Jesper Modin – Sveriges olympiske komité 
(en) Jesper Modin – FIS (langrenn)
Atylotus agricola

Atylotus agricola er en av kleggene i slekten Atylotus. Den er utbredt helt sørøst i Europa og i Nord-Afrika. Ikke i Norge.Atylotus agricola tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.


== Referanser ==


== Eksterne lenker ==
(en) Atylotus agricola i Encyclopedia of Life 
(en) Atylotus agricola i Global Biodiversity Information Facility 
(en) Atylotus agricola hos Fauna Europaea
Kreis Torgau

Kreis Torgau var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Torgau.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Torgau. Den 1. august 1994 ble den slått sammen med Landkreis Oschatz til den nye kretsen Landkreis Torgau-Oschatz som eksisterte frem til 2008.
Nikita Krjukov

Nikita Valerjevitsj Krjukov (russisk: Никита Валерьевич Крюков; født 30. mai 1985) er en russisk tidligere langrennsløper. Han  har ett OL-gull og tre VM-gull.


== Karriere ==
Han debuterte i verdenscupen i langrenn 25. november 2006, og hans vant sitt første verdenscuprenn da han vant klassisk sprint under verdenscupfinalen i Stockholm 17. mars 2010.
Krjukov representerer Russland og vant den klassiske sprinten under vinter-OL 2010. Norske Petter Northug kom på tredjeplass. Under VM i Val di Fiemme 2013 vant han sitt første individuelle VM-gull, også det foran Petter Northug. Krjukov vant også lagsprinten sammen med Aleksej Petukhov. Krjukov var ankermann på Russlands lag.
Under VM 2015 i Falun gikk Krjukov sammen med Aleksej Petukhov på Russlands lag som tok sølv på lagsprint. Norge ved Finn-Hågen Krogh og Petter Northug vant.
Under VM 2017 i Lahtis gikk han sammen med Sergej Ustjugov på Russlands lag som tok gull på lagsprint.Han la opp i 2019. Han vant fem verdenscuprenn individuelt og én lagsprint i verdenscupen.


== Bildegalleri ==

		
		


=== Sammenlagtplasseringer i verdenscupen ===


== Referanser ==


== Eksterne lenker ==
(de) Nikita Krjukov – Munzinger Sportsarchiv 
(en) Nikita Krjukov – Olympedia 
(en) Nikita Krjukov – Sports-Reference (OL-resultater – arkivert) 
(en) Nikita Krjukov – FIS (langrenn)